Den kinesiske brannmur har stadig blitt forbedret rent teknisk. Tidligere var det for eksempel mulig å bruke VPN-programvare for å omgå sensuren, men fra januar 2015 ble dette mye vanskeligere. Med innføringen av «Den store kanonen»-programvaren våren samme år begynte også kinesiske myndigheter å påvirke internett-trafikk utenfor selve Kina, og gjennom distribuerte tjenestenektangrep prøvde de å slå ut nettsteder som ble regnet som upassende. Det første angrepet var mot GitHub, som hadde lenker til den kinesiskspråklige utgaven av og instruksjoner for hvordan man kunne bruke VPN til å komme seg rundt den kinesiske sensuren.